Deg umedya-agi ,yella ulektu ; imi amsawal i yellan d Zuhra id-iḥekkun ɣef yiman-is tulsa-d belli tesεedda akayad n lbak snat n tikkal, ur tid-wwi ara, syin akkin truḥ teḥfeḍ taxeyyaṭ, aseggas kkan tewwi-d iman-is tuɣal syin akkin tesɣlay-d s leḥirfa-a ameṣruf-is ; ayaagi i merra d ayen i yeṭfen aṭas n lweqt, d iseggasen, acu kkan amsawal yessawli-ten-id di kra ijerriḍen yefka-d kkan isallen ilaqen mebla ma yesexdem talɣa tuzzigt mebla ttefaṣil. W aya-agi d ayen yessazalen tasiwelt u d ayen ysixfifen anya n tsiwelt.Amedya niḍen d win i dnekkes deg tullist : « D tidet yellan » : « Xemsa iseggasen n zewağ ttidireɣ yid-s akken iwata deg uxeddim s axxam,iḥemmel-iyi,iḥemmel arraw-nneɣ di sin nettidir akter n wamek i yelaq ad ilin medden,ulac d acuiɣ-ixuṣṣen. Deg umedya-agi yella ulektu imi amsawal yeḥekka-d ayen yeḍran di xemsa iseggasen di kraḍ ijerriḍen meḥsub yexdem agzul i wayen yeḍran di xemsa isegassen,swakka amsawal yesazel tasiwelt,yessaxfef anya n tsiwelt.